Coba jelasin Istilah-istilah yang berkaitan dari Déjà vu dalam bahasa melayu dong

Jamais vu (daripada bahasa Perancis yang ertinya "tidak pernah dilihat")ialah istilah psikologi yang digunakan untuk menggambarkan apa-apa keadaan biasa yang tidak dikenali oleh para pemerhati. Ia merupakan sifat yang berlawanan dengan déjà vu.

Jamais vu melibatkan perasaan kengerian dan gambaran pemerhati melihat sesuatu keadaan itu untuk pertama kalinya, meskipun dia mengetahui dengan rasionalnya bahawa dia pernah berada dalam keadaan sebegini. Perkara ini lebih biasanya diandaikan seperti ketika seseorang tidak mengenali sebarang perkataan, orang, atau tempat yang mereka sudah ketahui untuk seketika. Jamais vu kadangkalanya juga dikaitkan dengan jenis-jenis afasia, amnesia, dan epilepsi yang tertentu.

Perasaan ini dapat ditimbulkan melalui jenuh semantik (semantic satiation). Terdapat suatu kajian yang dilakukan oleh Chris Moulin dari Universiti Leeds di mana dia telah meminta 95 orang sukarelawan untuk menulis perkataan "pintu" 30 kali dalam 60 saat, 68 peratus daripada bilangan sukarelawan tersebut dilaporkan mempunyai gejala jamais vu dengan ada beberapa orang daripada mereka menyatakan keraguan mereka sama ada "pintu" ialah perkataan sebenar.